ไม่แน่ใจว่าเป็นฝีมะม่วงหรือหนองในรึเปล่าครับ ?อาการคือมีตุ่มไตขึ้นขนาดประมาณ ปลายนิ้วก้อยใต้ลำอวัยวะเพศชายโคนถุงอัณฐะสีออกขาว ชมพู ไม่มีอาการเจ็บปวด คลำพบเจอเมื่อวานวันนี้มีอาการปวดเมื่อยตัว เลยไปพบแพทย์แต่ใช้สิทธิประกันสังคม เลยไม่ได้พบเฉพาะทางแพทย์แจ้งแค่ว่าน่าจะติดเชื้อบริเวณผิวหนังแล้วให้ยา Dicloxacillin และยาแก้ปวดมาหลังกลับมาถึงบ้าน เริ่มรู้สึกแปลก ๆ ที่ปลายอวัยวะเพศ รู้สึกแบบเหมือนท่อมันตีบ ๆ ประมาณปวดปัสสาวะตลอดเวลา ปัสสาวะไม่สุดไม่แน่ใจว่าผมควรไปตรวจซ้ำดีไหม เพราะเห็นบทความบอกว่าถ้าเป็นการติดเชื้อทางเพศสัมพันธ์ที่เป็นจำพวกหนองใน ฝีมะม่วง ติดเชื้อท่อปัสสาวะ ควรกิน Doxycyclineหรือว่าผมควรกิน Dicloxacillin แล้วดูอาการไปก่อนครับขอบครับ
สวัสดีค่ะอาการมีตุ่มไตขนาดเล็กขึ้นที่ตรงอวัยวะเพศชายตรงใต้ถุงอัณฑะนั้น อาจจะเกิดจาก ตุ่มจากรูขุมขนอักเสบ การติดเชื้อราหรือเชื้อแบคทีเรียที่บริเวณดังกล่าว หรือเป็นตุ่มไขมันที่โตขึ้นมาอย่างผิดปกติ ส่วนการติดเชื้อโรคติดต่อทางเพศสัมพันธ์ต่างๆเช่น เริม ซิฟิลิซ หูดหงอนไก่ แผลริมอ่อนหรือฝีมะม่วงก็ยังเป็นได้ กรณีเป็นแผลที่อวัยวะเพศโดยถ้าเป็นการติดเชื้อฝีมะม่วงนั้น ฝีมะม่วงคือ การติดเชื้อแบคทีเรียชื่อคลาไมเดีย (Chlamydia Trachomatis) ซึ่งมักเกิดการติดเชื้อที่อวัยวะสืบพันธุ์หรือทวารหนัก ผู้ป่วยโรคนี้จะมีต่อมน้ำเหลืองโตที่ต้นขาข้างใดข้างหนึ่งหรือที่ขาหนีบ โดยจะเกิดตุ่มหรือแผลขนาดเล็กที่อวัยวะเพศก่อน จากนั้นต่อมน้ำเหลืองบริเวณขาหนีบจะอักเสบ ทำให้เกิดอาการปวดบวมและเดินลำบาก อาการมักจะเป็นค่อนข้างมากถ้าเป็นตุ่มขนาดเล็ก เจ็บเล็กน้อย ไม่มีต่อมน้ำเหลืองโตชัดเจน อาจมีโอกาสเป็นโรคผิวหนังแค่บริเวณดังกล่าวได้เช่นกัน แนะนำการรับประทานยาตามที่แพทย์สั่งมาดูก่อนและสังเกตอาการหลังการใช้ยาค่ะ ถ้ากินยาไปจนใกล้หมดแล้ว ยังไม่หาย หรือแผลลุกลามมาก เจ็บเยอะ ปัสสาวะแสบขัดเยอะร่วมด้วย ควรรีบกลับไปพบแพทย์เพื่อตรวจซ้ำ เพราะโรคอาจเปลี่ยนแปลงและแสดงออกมาต่างๆกันไปเมื่อเวลาผ่านไปได้